שיחה:ריכרד שטראוס

message: לי אין כוח, כי הרגע סיימתי לכתוב את הערך ליד, אבל דחוף למלא את הערך הזה בעוד תוכן. זה נראה קצת כמו סיכום שמישהו התחיל להכין ונרדם באמצע:) HansCastorp 01:05, 27 ינואר 2006 (UTC)

message: למה ריכארד שטראוס (עם א') אבל ריכרד וגנר (בלי א'). א&ג מלמד כץ • שיחה 14:58, 28 ביולי 2007 (IDT)
replies: text: למה באמת? אני אינני יודעת. נפש בוט מי יידע? כשכתבתי ריצ'ארד הסירו את ה-א' וכשכתבתי צ'רלס הוסיפו אותה. אולי נזכה  כולנו לתשובה שתפתור את החידה?שלומית קדם 20:31, 28 ביולי 2007 (IDT)
replies: text: :: אין שום סיבה לריכארד. אין כאן בעיית הגייה כי השם מפורסם דיו. צריך להעביר לריכרד. איתן 20:50, 28 ביולי 2007 (IDT)
thread_title: שם הערך

message: הערך מוטה לא רק מבחינת חיבה/אי חיבה למושא הערך, אלא גם במובן של פירוט מסוים על חלק כזה או אחר ביצירתו של שטראוס והתעלמות מחלקים אחרים. כתוב שהוא "התמחה בפואמות סימפוניות" (היה כתוב במקור םואמות טונאליות, תרגום שגוי מהביטוי באנגלית TONE POEMS) ואז יש חלק (שמצוטט מערך שלי) שמדבר קצת על השירים שכתב. לא נאמר דבר על הפואמות הסימפוניות שלו. היכן האופרות שלו? חלק זה ביצירתו הוא בין החשובים ביותר; אלקטרה, אביר הוורד, אראבלה, האישה השתקנית, האישה ללא צל, הלנה המצרית, קפריצ'ו, אריאדנה בנקסוס וכו'. כל אלה יצירות שלא רק שצריכות להיות מצוינות, גם צריכות ערך עליהן.  ומה לגבי היצירות הכליות שלו שאינן פואמות סימפוניות? היכן הקונצ'רטי המפורסמים שלו לקרן? היכן הסונטה לכינור ולפסנתר?   ובעניין עברו הנאצי - מצוין רק הקשר שלו לנאצים (בצורה חלקית למדי) וכתוב שכך קנה לעצמו מוניטין של "מחשובי הכותבים בעבור השלטון ההיטלראי".  העניינים מעט יותר מורכבים מזה.  צריך לדבר על הנסיבות החברתיות לכך, צריך להזכיר שעל אף הכל הוא עדיין עבד עם יהודים (הליברטיסט שלו בחלק מהאופרות היה שטפן צווייג, למשל). מלבד זאת הקצרנות בעניין קורות חייו משוועת ובעניין סגנונו המוזיקלי (זרם מוזיקלי, אידאלים מוזיקליים, תזמור, הרמוניה, תרומתו לז'אנרים) גם כן יש הרבה מה להוסיף.  מהסיבות שציינתי כעת אינני אוהב את התבנית "להשלמה" כפי שהיא עכשיו; כתוב בה "ערך זה עשוי להיראות שלם ומפורט..." אבל אין הדבר כך במקרה זה.  בברכה, HansCastorp 15:49, 14 בינואר 2008 (IST)
thread_title:  די לתיקון '''תוכן''' התבניות 

message: למה לא מוזכר עברו הנאצי?
פועלו בתקופה הנאצית רחוקה מלהיות שחור משחור.  הוא אומנם תפקד כנשיא לשכת המוזיקה של הרייך בין השנים 1933 ל- 1935, אבל ניסה להגן על נגנים יהודים, והמשיך לשתף פעולה עם שטפן צוויג.  בשנת 1935 הוא כתב יחד צוויג את האופרה האישה השתקנית.  כאשר ראה ששמו של צוויג נעדר מהתוכניה דרש להחזיר אותה ואיים בכך שלא יסכים להגיע לבכורה.  שמו של צוויג אכן הוחזר לתוכניה, וכתוצאה מכך היטלר וגבלס החרימו את הופעת הבכורה, והאופרה ירדה לאחר 3 הופעות בלבד.  במכתב שהוא כתב לצוויג הוא הצהיר שימי הביניים הגיעו לגרמניה, אך הברברים האלה לא יהפכו אותו לאנטישמי.  המכתב יורט על ידי הגסטאפו, והובא להיטלר.  התוצאה היתה פרישתו מנשיאות לשכת המוזיקה של הרייך, באופן רשמי בשל גילו המבוגר.
עדות אחרת מתארת את התנגדותו לפטורי היהודים מהתזמורת של ברלין.  כאשר הוזמנה התזמורת לארוחה חגיגית במסעדה שבה אסור היה ליהודים לאכול, הודיע שטראוס שהוא מברך על ההזמנה, אך הוא אישית יאכל עם הנגנים היהודים במקום שיתאפשר להם.
בנו של שטארוס, פראנץ, התחתן עם יהודיה.  לזוג נולדו שני ילדים שלפי ההלכה הם יהודים, ומה שיותר חשוב לפי חוקי הגזע בגרמניה הנאצית היו יהודים.  שטראוס לא חסך במאמצים למנוע את שליחת כלתו ונכדיו למזרח, והם אכן שרדו את התקופה הנאצית.  יש הסבורים שהרצון להגן על משפחתו היה חלק משיקוליו בקבלת התפקיד.
השורה התחתונה היא ששטראוס לא היה אנטישמי, וככל הנראה לא אהד את המפלגה הנאצית (אגב, עד כמה שידוע לי הוא מעולם לא הצטרף למפלגה הנאצית, גם לאחר מינויו לנשיא לשכת המוזיקה של הרייך).  הוא אכן שיתף פעולה עם המשטר הנאצי, אבל ככל הנראה לא בשל אהדתו למשטר, אלא כנסיון נאיבי להגן על אמנים יהודים או אחרים שהמשטר רדף.
thread_title:  שאלה. 

message: עשיתי מאמץ ניכר להרחיב את הערך שלדעתי עדיין רחוק מלהיות שלם. לצערי, הגרסה הראשונית המורחבת והמפורטת יותר שהכנתי תחילה לא נשמרה בשל באג בתוכנת השמירה (לצערי לא עשיתי "תצוגה מקדימה" לפני אקט השמירה ובלחיצת כפתור אחת נעלם הכל כלא היה), ונאלצתי לנסח (בתסכול רב יש לומר...) את התוספות בשנית.
כפי שכבר נכתב כאן הערך החשוב הזה ראוי לתוספת משמעותית ואני בהחלט מסכים עם הטענה שבמקור הוא היה די מוטה, לא מאוזן ורחוק משלמות.  Benyamini באוגוסט 2009.Adir Benyamini - שיחה 23:19, 22 באוגוסט 2011 (IDT)
thread_title:  הרחבת הערך 

message: לאחר התוספות והרחבת הערך, יש מקום לבטל את ההערות בדבר הצורך לשכתב ולהשלים אותו; אומנם הוא אינו בחזקת שלם עדיין, אך ההטיות שהיו בו אוזנו זה מכבר.
--Adir Benyamini - שיחה 18:25, 29 באוקטובר 2011 (IST)
thread_title:  ביטול ההערה בדבר שכתוב והשלמה 

message: מזל שבישראל מתעלמים מעברו הנאצי של שטראוס, שאם כי לא היה נאצי בעצמו שירת את המשטר הנאצי ללא נקיפות מצפון. שמעתי היום את "גם הוא באצילים" שלו, בביצוע מעולה של תזמורת ראשון לציון בניצוח אייל עין הבר, וחשבתי, איזה מזל שמשום מה אין מתייחסים אל שטראוס כמו אל וגנר. כאשר ניגנו באותו אולם ובאותה מסגרת, לפני שנים לא רבות, את "אידיליית זיגפריד" של וגנר - יצירה לירית שאין בה זכר להתלהמות הווגנרית האופראית - היו בקהל אנשים שקמו ויצאו לאות מחאה (זו הייתה היצירה האחרונה בתוכנית, ולפניה ניתנה הזדמנות למי שרוצה לעזוב לעשות זאת בלי להפריע), וקשיש אחד הרעיש ברעשן וצעק מיד עם התחלת היצירה, והוצא על ידי הסדרנים. הקהל היום התלהב, מחא כף והריע. איפה ההגיון?שלומית קדם - שיחה 15:08, 24 ביולי 2015 (IDT)
thread_title:  מזל!